Diagnostik af rygforandringer ved MR-skanning
MR-skanning kan ofte give værdifulde oplysninger i tidligt stadium og til sygdomsmonitorering under behandling, da MR kan vise tegn på aktiv inflammation som ikke kan ses på anden vis foruden kroniske strukturelle forandringer.
Typiske Mb. Bechterewforandringer
Typiske MR forandringer ved Mb. Bechterew afhænger af sygdomsstadiet.
Tidligt stadium: Tegn på sygdomsaktivitet i form af ødem og/eller kontrastopladning sædvanligvis lokaliseret til hvirvelhjørnerne ved overgangen mellem bryst- og lænderygsøjlen eller ved leddene mellem brysthvirvellegemerne og ribbenene (costovertebralleddene).
Mellem stadium: Ofte en blanding af aktive forandringer med lokalisation som ved tidlige stadier, men ledsaget af moment af kroniske forandringer i form af fedtophobning svarende til hvirvelhjørnerne og evt. knoglenydannelse mellem hvirvellegemerne.
Sent stadium: Mere udtalte kroniske forandringer med delvis eller hel sammenvoksning af hvirvellegemerne, eventuelt med ledsagende områder der viser tegn på sygdomsaktivitet.
Helt tidlige forandringer
MR viser let ødem og kontrastopladning ved hvirvelhjørnerne som tegn på aktive forandringer (pile).<?xml:namespace prefix = o ns = "urn:schemas-microsoft-com:office:office" />
Relativt tidligt stadium - moderat aktivitet og lette kroniske forandringer
Sagittal STIR sekvens af hele ryggen viser tegn på sygdomsaktivitet bagtil i siden af hvirvellegemer svarende til brystrygsøjlen samt svarende til hvirvelhjørner fortil i lænderegionen (pile). Dette er typisk lokalisationer for Mb. Bechterew forandringer.
Sagittal T1-vægtet sekvens af hele ryggen viser lette kroniske forandringer i form af fortrængning af den normalt fedtholdige knoglemarv fortil ved 2 hvirvelhjørner (pil), men ingen fedtophobninger ved hvirvelhjørnerne.
Axial T1 FS sekvens efter kontrastindgift viser opladning omkring leddene mellem hvirvellegemerne og ribben (costovertebralled)(pile), som udtryk for aktive gigtforandringer her.
Mellem stadium med blanding af aktivitet og kroniske forandringer
Sagittalt STIR billeder af hele ryggen viser ødem svarende til hvirvelhjørner, specielt bagtil i brystrygsøjlen som tegn på aktiv inflammation (pile).<?xml:namespace prefix = o ns = "urn:schemas-microsoft-com:office:office" />
Sagittal T1-vægtet sekvens af hele ryggen viser spredte fedtdegenerationer svt. hvirvelhjørnerne som udtryk for følger efter inflammation (pile).
Sent stadium - deformerende kroniske forandringer - let aktivitet
Sagittal STIR-sekvens af hele ryggen viser tegn på let sygdomsaktivitet bagtil i brystrygsøjlen og desuden omkring en diskus (pile).
Sagittal T1-vægtet sekvens viser kroniske forandringer med delvis sammenvoksning af de nedre brysthvirvellegemer og nakkehvirvler samt brodannende knoglenydannelse fortil ved flere diski (syndesmofytdannelse) (pile). Der er øget krumning (deformering) svarende til brystrygsøjlen.
Visitors since May 1st., 2008: 1053443